Vengrijos ministras pirmininkas

Vengrijos ministras pirmininkas () – Vengrijos vyriausybės vadovas. Tiek ministras pirmininkas, tiek ministrų kabinetas už savo politiką ir veiksmus yra atskaitingi Vengrijos parlamentui (Nacionalinei asamblėjai), savo politinei partijai ir rinkėjams. Dabartinis Vengrijos ministras pirmininkas yra Fidesz partijos vadovas Viktoras Orbanas, pareigas einantis nuo 2010 m. gegužės 29 d.

Pagal Vengrijos Konstituciją, ministrą pirmininką iškelia Vengrijos prezidentas, o jį oficialiai išrenka Vengrijos parlamentas. Konstituciškai yra reikalaujama, kad prezidentas ministru pirmininku paskirtų politinės partijos, kuri turi absoliučią daugumą parlamente, vadovą. Jei nė viena partija neturi absoliučios daugumos, prezidentas privalo surengti susitikimą su partijų, esančių parlamente, vadovais ir paskirti asmenį, kuris, jo nuomone, yra tinkamiausias užimti ministro pirmininko postą. Tada premjerą oficialiai išrenka Nacionalinė asamblėja. Praktiškai, nutikus tokiai situacijai, ministru pirmininku dažniausiai yra paskiriamas partijos, turinčios daugiausiai mandatų parlamente, vadovas.

Pagal Vengrijos Konstituciją, ministras pirmininkas vadovauja vykdomajai valdžiai. Ministras pirmininkas išsirenka ministrų kabinetą ir turi išimtinę teisę juos paleisti.

 Istorija 
 Vengrijos palatinas 
Palatinas (, vėliau palatinus (regni), , , vėliau palatín / nádvorník, ) buvo Vengrijos karalystėje po karaliaus aukščiausią postą užimantis žmogus, nuo pat Karalystės iškilimo iki 1848 m. vengrų revoliucijos.

Iš pradžių palatinas buvo karaliaus atstovas, vėliau – karaliaus vietininkas. Ankstyvaisiais karalystės amžiais jį skirdavo karalius, vėliau jis buvo renkamas Vengrijos karalystės vadovų suvažiavimuose. Habsburgams įsitvirtinus Vengrijoje, palatinas vėl buvo skiriamas karaliaus. Galiausiai postas tapo paveldimu, kuomet Imperatorius Pranciškus II palatinu paskyrė savo brolį Juozapą.

 Pareigų įkūrimas 
1848 m. vengrų revoliucijos metu, revoliucionieriai norėjo įkurti nepriklausomą nuo Austrijos imperijos Vengrijos ministrų kabinetą.

1848 m. kovo 17 d. Vengrijos karalius Ferdinandas I pirmuoju Vengrijos ministru pirmininku paskyrė grafą Lajošą Batjanį. Vyriausybė tuomet buvo pavadinta ministerija, o ministerijos – departamentais. Tų pačių metų spalio 2 d. Batjanis atsistatydino, o jo pareigas perėmė Lajošas Košutas, kuris oficialiai ėjo krašto apsaugos komiteto pirmininko pareigas. Košuto valdymo metu nebuvo sudarytas ministrų kabinetas. 1849 m. balandį, kai vengrai iškovojo pergalę prieš Habsburgus, Košutas paskelbė Vengrijos nepriklausomybės deklaraciją. Tų pačių metų gegužės mėnesį, trečiuoju Vengrijos ministru pirmininku buvo paskirtas Bertalanas Semeris.

 Vengrijos Respublikos ministrai pirmininkai 
Žemiau pateikiamas Vengrijos ministrų pirmininkų, ėjusių pareigas nuo 1989 m. iki dabar, sąrašas.

Partijos

 # Portretas Vardas(Gimimo-mirties metai)Kadencija Politinė partija—80pxMiklošas Nėmethas(gimė 1948)laikinasis1989 m. spalio 23 d.1990 m. gegužės 23 d.MSzP5380pxJožefas Antalis(1932–1993 m.)1990 m. gegužės 23 d.1993 m. gruodžio 12 d.(mirė eidamas pareigas)MDF— 80px Pėteris Borošas(gimė 1928 m.)laikinasis 1993 m. gruodžio 12 d. 1993 m. gruodžio 21 d. MDF54 Pėteris Borošas(gimė 1928 m.)1993 m. gruodžio 21 d.1994 m. liepos 15 d.5580pxDiula Hornas(1932–2013 m.)1994 m. liepos 15 d.1998 m. liepos 6 d.MSzP5680pxViktoras Orbanas(gimė 1963 m.)Pirma kadencija1998 m. liepos 6 d.2002 m. gegužės 27 d.Fidesz5780pxPėteris Medješis(gimė 1942 m.)2002 m. gegužės 27 d.2004 m. rugsėjo 29 d.(atsistatydino)Nepriklausomas5880pxFerencas Diurčanis(gimė 1961 m.)2004 m. rugsėjo 29 d.2006 m. birželio 9 d.MSzP2006 m. birželio 9 d.2009 m. balandžio 14 d.(atsistatydino)5980pxGordonas Bainajus(gimė 1968 m.)2009 m. balandžio 14 d.2010 m. gegužės 29 d.Nepriklausomas(56)80pxViktoras Orbanas(gimė 1963 m.)Antra kadencija2010 m. gegužės 29 d.2014 m. gegužės 10 d.Fidesz2014 m. gegužės 10 d.2018 m. gegužės 10 d.2018 m. gegužės 10 d.2022 m. gegužės 16 d.2022 m. gegužės 16 d.Dabartinis

 Šaltiniai 


Kategorija:Vengrijos politinė sistema